У гэтым годзе замест звыклых Дудутак Алесь Таболіч і Ко павезьлі ўсіх сьвяткаваць Купальле ў “Камарова village”, што падкупала сваёй блізкасьцю да горада і наяўнасьцю вялікай колькасьці масавых забаваў з валейболам, пэйнтболам і невялічкім басейнам, які разам з бліжэйшым возерам стаў сапраўдным выратаваньнем у самыя сьпякотныя выходныя лета. Аднак да арганізацыі засталося шмат пытаньняў, аб якіх ужо ў канцы. Самая цікавая частка мерапрыемства – музычная. Пяройдзем адразу непасрэдна да яе.